బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
బాలయ్య రెండో మనవడు ఎంత ముద్దుగున్నాడో!!
నేను మరోసారి తాతనయ్యా.. అంటూ మనవడు పుట్టిన ఆనందాన్ని ప్రేక్షకులతో పంచుకున్నారు నందమూరి బాలకృష్ణ.
Samayam Telugu | Updated:
Mar 25, 2018, 05:23PM IST
బాలయ్య రెండో మనవడు ఎంత ముద్దుగున్నాడో!!
నేను మరోసారి తాతనయ్యా.. అంటూ మనవడు పుట్టిన ఆనందాన్ని ప్రేక్షకులతో పంచుకున్నారు నందమూరి బాలకృష్ణ . ఆయన రెండో కూతురు తేజస్విని పండంటి మగ బిడ్డకు జన్మనిచ్చిందంటూ గత రెండు రోజులుగా ప్రచారం జరుగుతూనే ఉంది. అయితే తాజాగా తనకు మనవడు పుట్టిన విషయాన్ని అధికారికంగా తెలియజేశారు బాలయ్య. ప్రశాంతంగా నిద్రపోతున్న పాలబుగ్గల పసి మనవడు ఫోటోను ఫేస్‌బుక్‌లో షేర్ చేస్తూ అభిమానులకు సందేశాన్ని ఇచ్చారు బాలయ్య.
“మరోసారి తాతయ్య అవుతున్నందుకు సంతోషంగా ఉంది. మా రెండో అమ్మాయి తేజస్విని - అల్లుడు శ్రీభరత్ మగబిడ్డకు తల్లితండ్రులైన శుభసందర్భంగా వాళ్ళకు దేవుడు సదా ప్రేమను ఆనందాన్ని పంచుతూనే ఉండాలని కోరుకుంటున్నాను” అన్నారు బాలయ్య. ప్రస్తుతం బాలయ్య షేర్ చేసిన తన మనవడి ఫోటో సోషల్ మీడియాలో వైరల్‌గా మారింది. మా బాలయ్య మనవడు ఇడిగో.. ఎంత ముద్దుగా ఉన్నాడో చూడండి అంటూ ఈ ఫోటోని తెగ షేర్ చేస్తున్నారు ఆయన అభిమానులు.
విశాఖ మాజీ ఎంపీ ఎంవీవీఎస్ మూర్తి, కేంద్రమంత్రి కావూరి సాంబశివరావు మనవడైన శ్రీభరత్‌తో తేజస్విని వివాహం 2013లో జరిగింది. వివాహానంతరం వారిరువురు అమెరికాలో ఎంబీఏ పూర్తి చేసి వచ్చారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.